ᱵᱷᱤᱠᱷᱩᱫᱟᱱ ᱜᱟᱲᱷᱣᱤ

ᱵᱷᱤᱠᱷᱩᱫᱟᱱ ᱜᱚᱵᱤᱱᱫᱵᱷᱟᱭ ᱜᱟᱲᱷᱣᱤ (ᱤᱝᱨᱟᱹᱡᱤᱺ Bhikhudan Govindbhai Gadhvi; ᱡᱟᱱᱟᱢᱺ ᱑᱙᱔᱘) ᱫᱚ  ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱥᱮᱨᱣᱟ ᱥᱮᱨᱮᱧ ᱜᱟᱭᱱᱟᱦᱟ ᱟᱨ ᱥᱮᱨᱮᱧ ᱚᱱᱚᱞᱤᱭᱟᱹ ᱠᱟᱱᱟᱭ, ᱚᱠᱚᱭ ᱫᱚ ᱫᱟᱭᱨᱚ ᱨᱮᱱ ᱵᱟᱹᱜᱥᱩᱛᱤᱭᱟᱹ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ, ᱚᱠᱟ ᱫᱚ ᱜᱩᱡᱽᱨᱟᱴ ᱨᱮᱭᱟᱜ ᱚᱲᱦᱮ ᱥᱮᱨᱮᱧ ᱠᱟᱱᱟ ᱾ ᱩᱱᱤ ᱫᱚ ᱜᱩᱡᱽᱨᱟᱴ ᱥᱚᱨᱠᱟᱨᱟᱜ ᱜᱩᱡᱽᱨᱟᱴ ᱜᱩᱣᱨᱚᱵᱽ ᱥᱤᱨᱯᱟᱹ ᱟᱨ ᱥᱟᱝᱜᱤᱛ ᱱᱟᱴᱟᱠ ᱮᱠᱟᱰᱮᱢᱤ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾ ᱵᱷᱟᱨᱚᱛ ᱥᱚᱨᱠᱟᱨ ᱫᱚ ᱒᱐᱑᱖ ᱥᱮᱨᱢᱟ ᱨᱮ ᱟᱡᱟᱜ ᱥᱚᱨᱮᱥ ᱮᱢᱟᱱ ᱵᱟᱵᱚᱛ ᱛᱮ ᱵᱷᱟᱨᱚᱛ ᱨᱮᱭᱟᱜ ᱯᱚᱱᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱫᱤᱥᱣᱟᱹ ᱢᱟᱱᱚᱛ ᱢᱟᱫᱽᱢᱟ ᱥᱨᱤ ᱛᱮ ᱢᱟᱱᱚᱛ ᱟᱠᱟᱫᱮᱭᱟ
ᱡᱤᱭᱚᱱᱤ
ᱵᱷᱤᱠᱷᱩᱫᱟᱱ ᱜᱟᱲᱷᱣᱤ ᱫᱚ ᱑᱙᱔᱘ ᱥᱮᱨᱢᱟ ᱨᱮᱭᱟᱜ ᱑᱙ ᱥᱮᱯᱴᱮᱢᱵᱚᱨ ᱢᱟᱹᱦᱤᱛ ᱨᱮ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱡᱩᱱᱟᱜᱟᱲ ᱦᱚᱱᱚᱛ ᱨᱮᱭᱟᱜ ᱢᱟᱱᱮᱠᱣᱟᱲᱟ ᱧᱩᱛᱩᱢ ᱢᱤᱫᱴᱮᱱ ᱟᱹᱛᱩ ᱨᱮᱭᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱑᱐ ᱥᱮᱨᱢᱟ ᱩᱢᱮᱨ ᱠᱷᱚᱱ ᱥᱮᱨᱮᱧᱮ ᱮᱦᱚᱵ ᱞᱮᱫᱟ ᱟᱨ ᱥᱮᱠᱮᱱᱰᱟᱨᱤ ᱥᱠᱩᱞ ᱥᱮᱪᱮᱫ ᱢᱩᱪᱟᱹᱫ ᱠᱟᱛᱮ ᱒᱐ ᱥᱮᱨᱢᱟ ᱩᱢᱮᱨ ᱠᱦᱚᱱ ᱜᱮ ᱟᱡᱟᱜ ᱥᱮᱨᱮᱧ ᱠᱮᱨᱤᱭᱟᱨ ᱫᱚᱭ ᱮᱦᱚᱵ ᱞᱮᱫᱟ᱾ ᱡᱤᱭᱚᱱ ᱨᱮᱭᱟᱜ ᱮᱛᱚᱦᱚᱵ ᱨᱮ ᱡᱷᱟᱵᱮᱨᱪᱟᱱᱫᱽ ᱢᱮᱜᱦᱟᱱᱤ ᱟᱨ ᱫᱩᱞᱟ ᱵᱷᱟᱭᱟ ᱠᱟᱜᱽ ᱟᱜ ᱚᱱᱚᱞ ᱯᱟᱲᱦᱟᱣ ᱠᱟᱛᱮ ᱜᱟᱲᱷᱣᱤ ᱫᱚ ᱥᱮᱨᱮᱧ ᱚᱞ ᱞᱟᱹᱜᱤᱫ-ᱮ ᱩᱫᱽᱜᱟᱹᱣᱚᱜ ᱠᱟᱱ ᱛᱟᱦᱮᱸᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱟᱨ ᱩᱱᱤ ᱜᱩᱡᱽᱨᱟᱴ ᱥᱮᱨᱣᱟ ᱦᱚᱲ ᱥᱮᱨᱮᱧ ᱨᱮ ᱵᱟᱹᱲᱛᱤ ᱢᱚᱱᱮ ᱞᱟᱜᱟᱣ ᱞᱮᱫᱟ, ᱩᱱᱤ ᱫᱚ ᱚᱬᱦᱮ ᱥᱮᱨᱮᱧᱮ ᱥᱮᱨᱮᱧᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱟᱢᱮᱨᱤᱠᱟ, ᱵᱨᱤᱴᱮᱱ ᱟᱨ ᱤᱱᱰᱚᱱᱮᱥᱤᱭᱟ ᱞᱮᱠᱟᱱ ᱟᱭᱢᱟ ᱫᱤᱥᱚᱢᱮ ᱫᱟᱲᱟ ᱟᱠᱟᱫᱟ ᱟᱨ ᱓᱕᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱮᱞᱵᱟᱢ ᱨᱮᱭᱮ ᱥᱮᱨᱮᱧ ᱟᱠᱟᱫᱟ ᱡᱟᱦᱟᱸ ᱨᱮ ᱵᱷᱟᱫᱟᱱᱩ ᱢᱟᱠᱟᱢ ᱟᱨ ᱠᱷᱟᱱᱫᱟᱱᱤᱱᱩ ᱠᱷᱟᱢᱤᱨ ᱞᱮᱠᱟᱱ ᱦᱚᱲ ᱠᱩᱥᱤ ᱴᱨᱮᱠ ᱦᱚᱸ ᱢᱮᱱᱜ ᱜᱮᱭᱟ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱜᱟᱭᱱᱟᱦᱟ